กรุงเทพมหานคร จัดกิจกรรม?จิตอาสา เราทำความดีเพื่อ ชาติ ศาสน์ กษัตริย์ เพิ่มพื้นที่สีเขียวเมืองกรุง
กรุงเทพมหานคร จัดกิจกรรม?จิตอาสา เราทำความดีเพื่อ ชาติ ศาสน์ กษัตริย์ เพิ่มพื้นที่สีเขียวเมืองกรุงพลตำรวจเอก อัศวิน ขวัญเมือง ผู้ว่าราชการกรุงเทพมหานคร เป็นประธานจัดกิจกรรมจิตอาสา ร่วมกับรองผู้ว่าราชการกรุงเทพมหานคร? ปลัดกรุงเทพมหานคร หน่วยงานภาครัฐ เหล่าข้าราชการและประชาชนจิตอาสากว่า 500 คน ตามโครงการจิตอาสาเราทำความดีเพื่อชาติ ศาสน์? กษัตริย์? ณ สวนสมเด็จพระนางเจ้าสิริกิติ์ฯ เขตจตุจักร สวนสาธารณะ?กลางกรุงสำหรับประชาชนในการดำเนินกิจกรรมออกกำลังกายและสันทนาการต่างๆ ผู้ว่าราชการกรุงเทพมหานคร กล่าวว่า กิจกรรมดังกล่าวจัดขึ้นเพื่อบำเพ็ญประโยชน์และแสดงออกถึงความสำนึกในพระมหากรุณาธิคุณ? ร่วมเฉลิมพระเกียรติ?และถวายเป็นพระราชสักการะ เนื่องในโอกาสวันเฉลิมพระชนมพรรษาสมเด็จพระนางเจ้าฯ พระบรมราชินี 3 มิถุนายน 2563 โดยแบ่งกิจกรรมออกเป็นหลายส่วน ทั้งการเพิ่มพื้นที่สีเขียวปลูกไม้ดอก ไม้ประดับ อาทิ ดอกกระเจียวและไม้ยืนต้น ตัดแต่งกิ่งไม้ ล้างทำความสะอาดถนน และคูคลองโดยรอบ ร่วมกับอีก 50 เขตของกรุงเทพมหานครและจะทำอย่างต่อเนื่อง ผู้ว่าราชการกรุงเทพมหานคร กล่าวต่ออีกว่า ในวันที่ 9 มิถุนายน 2563 ซึ่งเป็นวันคล้ายวันเสด็จสวรรคตของพระบาทสมเด็จพระเจ้าอยู่หัวอานันทมหิดล รัชกาลที่ 8 กรุงเทพมหานครจะจัดกิจกรรม?ทำความสะอาดโรงพยาบาลและศูนย์?สาธารณสุข?ของพื้นที่กรุงเทพมหานครทั้งหมดด้วย